13. Forslag til lokalplan nr. 426 for [adresse] i Hadsten og tillæg nr. 12 til Kommuneplan 
2021-32 (Åben)
Tidl. politisk behandling PL-U, 11.08.22, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 426 [adresse] i 
Hadsten” og ”Tillæg nr. 12 til Kommuneplan 2021-32" med henblik på, at forslagene 
fremlægges i offentlig høring.
Lokalplanforslaget er udarbejdet med henblik på at skabe overensstemmelse med de rammeudlæg der er 
foretaget i Kommuneplan 2021- 32. Dette betyder, at den sydligste del af lokalplanområdet ændrer 
anvendelse fra erhvervsformål til offentlige formål. Den nordlige del af området, som allerede er 
byggemodnet, fastholdes som erhvervsområde med mulighed for etablering af butikker til særligt 
pladskrævende varegrupper. 
Herudover skabes med lokalplanen mulighed for, at der i området kan etableres bebyggelser og faciliteter 
til brug for fritidsformål. Dette udspringer af en konkret henvendelse fra en padeloperatør, der ønsker at 
etablere et padelcenter i området.
I forslaget til kommuneplantillæg udvides anvendelsesbestemmelserne for rammeområde 1.ER.12 til at 
muliggøre fritidsformål ud over den hidtidige hovedanvendelse til erhvervsområde. Herudover foreslås en 
mindre ændring af afgrænsningen mellem rammeområderne 1.ER.12 og 1.OF.18.
VURDERING
Det er vurderingen, at den ekstra anvendelsesmulighed til idrætsformål kan give en god sammenhæng til 
det nært beliggende boligområde mod øst, som dermed kan få let adgang til fritidsfaciliteter.
Lokalplanområdet er udvidet i forhold til det præsenterede i igangsætningssagen og omfatter i det fremlagte 
forslag ca. 7,5 ha. Formålet med at udvide lokalplanområdet er at sikre ophævelse af den gældende 
lokalplan for den sydlige del af området, med henblik på at dette areal på sigt overgår til offentligt formål i 
overensstemmelse med Kommuneplan 2021-32.
På grund af den konkrete henvendelse om muliggørelse af padel i området er den maksimale højde for 
byggeri i planforslagene øget fra 10 til 11 m, da det af hensyn til anvendelsen ønskes en indendørs 
loftshøjde på op til 10 meter. Forøgelsen af den tilladte bygningshøjde vurderes ikke, at have en væsentlig 
betydning for omkringliggende ejendomme eller området i øvrigt, idet der er tale om en begrænset 
udvidelse på en meter. Herudover er der både udlagt et bredt vejprofil samt et beplantningsbælte mellem 
området og boligområderne øst for [adresse].
I forbindelse med beslutning om igangsætning af lokalplansagen blev det af Plan- og Landdistriktsudvalget 
tilføjet, at parkeringsarealerne for erhvervsgrunden - der påtænkes anvendt til padeltennis - placeres i den 
Byråd
25. april 2023  19:00
[adresse]: EMN-2023-00689
Dok-ID: 3507617
Sagsbehandler: stds
østlige del tættest på beplantningsbæltet, og at det udendørs anlæg placeres i god afstand fra 
[adresse].
Lokalplanforslaget stiller på denne baggrund krav om at faciliteter til udendørs idræt placeres minimum 100 
meter fra boligområdet mod øst, og at der placeres en bygning, der har en afskærmende effekt i forhold til 
støj- og lysgener mellem de udendørsbaner og boligerne øst for området.
Der er endvidere to boliger inden for lokalplanområdet, hvoraf den ene vil ændre anvendelse fra 2025, 
mens den anden ligger ved [adresse] i områdets vestlige udkant.
Lokalplanen viderefører udlægningen af et 15 meter bredt beplantningsbælte langs [adresse]. Der 
er i lokalplanen lagt vægt på en høj grad af biodiversitet i beplantningsbæltet blandt andet gennem valg af 
hjemmehørende arter. 
ØKONOMI
Udbygningen af den ubebyggede del af området realiseres som en kommunal udstykning. 
Opstår der behov for forlængelse af fordelingsvejen [adresse], vil der være udgifter forbundet med dette. 
Det er forud for igangsætning af lokalplanlægningen for området besluttet, at fordelingsvejen [adresse] 
klassificeres som offentlig vej. I forbindelse med frigivelse af anlægsbevilling til etablering af vejanlægget 
er der ligeledes afsat midler til den efterfølgende kommunale drift og vedligehold.
Lokalplanen er beliggende i byzone og skal forblive som sådan.
INDDRAGELSE
Borgerinddragelse og kommunikation om forslaget til kommuneplantillægget og lokalplanforslaget sker 
efter reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og forslaget til kommuneplantillægget skal offentliggøres ved annoncering på 
kommunens hjemmeside med en indsigelsesfrist, som Teknik og Miljø anbefaler fastlagt til 8 uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 426 Erhverv og sportsanlæg på [adresse] i Hadsten” og ”Tillæg nr. 12 til 
Kommuneplan 2021-32” godkendes og fremlægges i offentlig høring i 8 uger.
BESLUTNING
Plan- og Landdistriktsudvalget, 11. april 2023:
Fraværende: Lena Clausen
Indstilles godkendt.
Økonomiudvalget, 18. april 2023:
Fraværende: Ebbe Karlsen
Indstilles godkendt.
Byrådet, 25. april 2023:
Fraværende: Ragnar Klausen, Ebbe Karlsen, Alberte Ravn og Ofelia Gregersen
Godkendt.
Bilag
1.
Forslag til lokalplan nr. 426 for [adresse] i Hadsten (3521801)
2.
Forslag til tillæg nr. 12 til Kommuneplan 2021-32 (3510334)
3.
Understøttelse af FN's verdensmål (3507621)
